દરબાર આલા ખાચરે અમરા ધાધલ સામે સૂચક નજર માંડી ત્યારે રાજવીપણાની ચતુરાઇ અને ખાનદાનીનો એનો ચોપડો ભાણેજ જમાઇ અમરા ધાધલના હૈયામાં પૂજનમાં પૂજાતો હતો… છાશું પિવાઇ રહી એ જ વેળા જાહબાઇએ પોતાની માને કહ્યું: ‘મા! મને મારી ભૂલ સમજાણી છે. જીવનમાં હવે પછી કાઠીનું વેણ ક્યારેય નૈં ઉથાપુુ. મારા બાપુ જો એનાં પગરખાં ઉપાડતા હોય તો હું કઇ વિસાતમાં?’ માએ સંતોષ ભરીને દીકરીને માથે હાથ મૂક્યો: ‘બેટા! તારા માટે તો તારો પતિ જ તારો પરમેશ્વર!’